b'\n_START_ARTICLE_\nCantarell\n_START_SECTION_\nKasayasayan\n_START_PARAGRAPH_\nNoong 2009, sinumulan ang pagdidisenyo ng Cantarell na tipo ng titik ni Dave Crossland noong siya ay nag-aaral ng mga pamilya ng tipo ng titik sa Unibersidad ng Reading. Noong 2010, pinili ang mga tipo ng titik ng GNOME para gamitin sa 3.0 na bersyon nito, at nilipat ang mga pinagmulang mga tipo ng titik sa repositoryo ng Git ng GNOME. Pinapanatili ang mga tipo ng titik doon, na pinapahintulot ang pag-aambag mula sa iba\'t ibang mga nagdidisenyo kabilang sina Jakub Steiner at Pooja Saxena. Noong 2013, sumali si Pooja Saxena bilang isang interno para sa "Outreach Programme for Women" ng pundasyon ng GNOME, at nagtrabaho para pagbutihin ang disenyo at suporta sa wika. Noong 2014, binigyan si Pooja ng pinansyal na suporta ng Google Fonts para palawakin ang disenyo sa Devanagari, ngunit dahil sa di maiwasang pag-aayos sa metrikong patayo, nailathala ang pamilya ng tipo ng titik sa bagong pangalan, ang Cambay._NEWLINE_Sa GNOME 3.28, muling dinisenyo ang tipo ng titik na may dalawang karagdagang bigat, ang magaan at ekstrang makapal.'